**Puritate**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E alb în Rai de-atâta viață

Și suflete de clopoței,

Cântă vioi de dimineață

Fetițe dulci și băieței.

Colinde vii și blânde scaldă

Tot sufletul înalt și pur,

Îmbrățișăm o taină caldă

Hristos Se naște ca un fur.

Minune blândă ne sarută

Prin glasuri sfinte și zglobii,

Sclipitori și fulgii ascultă

Clinchetele dragi de copii.

În peștera sărăcăcioasă

Hristos devine mai bogat,

În noaptea sfântă luminoasă

Orice suspin este curat.

Primește, Doamne, daruri sfinte

De la copii ce n-au uitat

Că ne iubești blând și cuminte,

Smeriți cântăm colind curat.